ChET EL FUQAROLARI HAMDA FUQAROLIGI BOʻLMAGAN ShAXSLARNI TOShKENT ShAHRI VA TOShKENT VILOYATIDA DOIMIY VA VAQTINChA PROPISKA QILISh TARTIBI TOʻGʻRISIDAGI YOʻRIQNOMANI TASDIQLASh HAQIDA
(order, 2020-07-17)

“Toshkent shahri va Toshkent viloyatida doimiy propiska qilinishi lozim boʻlgan shaxslar – Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonuniga (Oʻzbekiston Respublikasi qonun hujjatlari toʻplami, 2011-yil, 37-son, 375-modda) va Oʻzbekiston Respublikasi Vazirlar Mahkamasining 2012-yil 16-fevraldagi 41-son “Toshkent shahri va Toshkent viloyatida doimiy propiska qilinishi lozim boʻlgan shaxslar – Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”gi qaroriga (Oʻzbekiston Respublikasi qonun hujjatlari toʻplami, 2012-yil, 16-son, 179-modda) muvofiq buyuraman: 1. Chet el fuqarolari hamda fuqaroligi boʻlmagan shaxslarni Toshkent shahri va Toshkent viloyatida doimiy va vaqtincha propiska qilish tartibi toʻgʻrisidagi yoʻriqnoma ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. Mazkur Yoʻriqnoma “Toshkent shahri va Toshkent viloyatida doimiy propiska qilinishi lozim boʻlgan shaxslar – Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonuniga va Oʻzbekiston Respublikasi Vazirlar Mahkamasining 2012-yil 16-fevraldagi 41-son “Toshkent shahri va Toshkent viloyatida doimiy propiska qilinishi lozim boʻlgan shaxslar – Oʻzbekiston Respublikasi fuqarolari toifalarining roʻyxati toʻgʻrisida”gi Oʻzbekiston Respublikasi Qonunini amalga oshirish chora-tadbirlari haqida”gi qaroriga muvofiq Oʻzbekiston Respublikasida yashash guvohnomasiga (keyingi oʻrinlarda yashash guvohnomasi deb yuritiladi) ega boʻlgan chet el fuqarolari va fuqaroligi boʻlmagan shaxslarni Toshkent shahri va Toshkent viloyatida doimiy va vaqtincha propiska qilish, shuningdek chet el fuqarolari va fuqaroligi boʻlmagan shaxslarga doimiy yashash uchun ruxsat berish tartibini belgilab beradi. Mazkur Yoʻriqnomaning qoidalari qonun hujjatlariga muvofiq vaqtincha propiska qilinishdan ozod etilgan shaxslarga, shuningdek chet el fuqarolariga – xorijiy davlatlarning diplomatik vakolatxonalari, konsullik muassasalari, xalqaro tashkilotlarning vakolatxonalari xodimlariga va ularning oila aʼzolariga tatbiq etilmaydi. 2. Yashash guvohnomasiga ega boʻlgan chet el fuqarolarini va fuqaroligi boʻlmagan shaxslarni, shuningdek xorijiy davlatlardan kelayotgan chet el fuqarolari va fuqaroligi boʻlmagan shaxslarni doimiy va vaqtincha propiska qilish ichki ishlar organlari (keyingi oʻrinlarda IIO deb yuritiladi) tomonidan amalga oshiriladi hamda jamoat xavfsizligini taʼminlash, huquqbuzarlikning oldini olish, shuningdek aholi migratsiyasini hisobga olish maqsadida Toshkent shahri va Toshkent viloyatida shaxsning doimiy yashashi yoki muayyan joyda vaqtincha boʻlishi faktini aniqlashni nazarda tutadi. Toshkent shahri va Toshkent viloyatida doimiy yoki vaqtincha propiska qilingan chet el fuqarolari va fuqaroligi boʻlmagan shaxslar propiska qilingan joyda yashashlari lozim. 21. Oʻzbekiston Respublikasi Vazirlar Mahkamasining 2012-yil 16-fevraldagi 41-son qarori bilan tasdiqlangan Chet el fuqarolari hamda fuqaroligi boʻlmagan shaxslarni Toshkent shahri va Toshkent viloyatida doimiy va vaqtincha propiska qilish tartibi toʻgʻrisidagi nizomning 1-ilovasida nazarda tutilgan Toshkent shahrida va Toshkent viloyatida doimiy propiska qilinish huquqiga ega boʻlgan shaxslar — chet el fuqarolari va fuqaroligi boʻlmagan shaxslar roʻyxatida (keyingi oʻrinlarda Roʻyxat deb yuritiladi) koʻrsatilgan shaxslar Toshkent shahri va Toshkent viloyatida doimiy propiska qilish toʻgʻrisida iltimos qilish huquqiga ega. 3. Xorijiy davlatlardan kelgan, Toshkent shahri va Toshkent viloyatida kamida bir yil yashagan chet el fuqarolari va fuqaroligi boʻlmagan shaxslar Toshkent shahri va Toshkent viloyatida doimiy yashashga ruxsat olish uchun tuman (shahar) ichki ishlar boshqarmasi (boʻlimi)ning (keyingi oʻrinlarda TShIIB deb yuritiladi) migratsiya va fuqarolikni rasmiylashtirish boʻlimiga (keyingi oʻrinlarda MvaFRB deb yuritiladi) murojaat etishi mumkin. Buning uchun ular TShIIB MvaFRBga quyidagi hujjatlarni taqdim etadi: mazkur Yoʻriqnomaning 1-ilovasiga muvofiq shaklda ikki nusxada ariza-anketa; chet el fuqarosining pasporti yoki fuqaroligi boʻlmagan shaxsning harakatlanish hujjati; uy-joy mulkdori (mulkdorlari)ning turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; uy-joy hujjatlarining asl nusxasi (nusxalari olinib, asli qaytarib beriladi); nikoh tuzilganligi, bola tugʻilganligi, ota-onaning vafot etganligi toʻgʻrisidagi hujjatlar, shuningdek, vasiylik yoki homiylikni tasdiqlovchi hujjatlar (nusxalari olinib, asli qaytarib beriladi); tegishli davlat hokimiyati organi, davlat yoki xoʻjalik boshqaruvi organi, respublika ahamiyatiga molik boshqa davlat tashkiloti rahbarining iltimosnomasi (Roʻyxatning 6-bandi boʻyicha doimiy propiska qilish chogʻida); xorijiy davlatlar huquqni muhofaza qilish organlari tomonidan yoki xorijiy davlatning Oʻzbekiston Respublikasidagi elchixonasi, konsullik muassasasi tomonidan berilgan, avvalgi yashash joyi boʻyicha sudlanmaganligi toʻgʻrisida maʼlumotnoma (Mustaqil Davlatlar Hamdoʻstligiga aʼzo davlatlardan kelgan xorijiy fuqarolar va fuqaroligi boʻlmagan shaxslar uchun); 35 x 45 mm oʻlchamli ikkita fotosurat; hujjatlarning koʻrib chiqilganligi va rasmiylashtirilganligi uchun yigʻim toʻlanganligi toʻgʻrisidagi kvitansiya. 4. TShIIB MvaFRB xodimi barcha hujjatlarni olgach, ariza beruvchidan doimiy propiskaga rad javobi berilsa, respublikada boʻlish uchun boshqa asoslar boʻlmagan taqdirda vaqtincha propiska muddati tugashi bilan respublika hududidan chiqib ketishi toʻgʻrisida mazkur Yoʻriqnomaning 2-ilovasiga muvofiq tilxat oladi. 5. TShIIB MvaFRB hujjatlar qabul qilingandan soʻng ikki hafta muddatda ularni rasmiylashtiradi hamda ariza beruvchining vaqtincha yashash joyi boʻyicha u haqiqatda ushbu manzilda yashayotganligini aniqlash boʻyicha oʻrganish oʻtkazadi. Shuningdek, Oʻzbekiston Respublikasi Ichki ishlar vazirligi (keyingi oʻrinlarda IIV deb yuritiladi) Tezkor maʼlumotlar boshqarmasidan va tegishliligi boʻyicha Toshkent shahar Ichki ishlar bosh boshqarmasining (keyingi oʻrinlarda Toshkent shahar IIBB deb yuritiladi) va Toshkent viloyati Ichki ishlar boshqarmasining (keyingi oʻrinlarda IIB deb yuritiladi) Manzil maʼlumotnoma byurosidan (keyingi oʻrinlarda MMB deb yuritiladi) ariza beruvchi va turar joy egasiga doir tegishli maʼlumotlar soʻrab olinadi. TShIIB MvaFRB tomonidan barcha hujjatlar olingach, chet el fuqarosi yoki fuqaroligi boʻlmagan shaxsga nisbatan shaxsiy yigʻma ish jildi ochiladi hamda toʻplangan hujjatlar boʻyicha maʼlumotnoma tayyorlanib shaxsiy yigʻma ish jildi bilan birga Toshkent shahar IIBBning Migratsiya va fuqarolikni rasmiylashtirish boshqarmasiga (keyingi oʻrinlarda IIBB MvaFRB deb yuritiladi) yoki Toshkent viloyati Ichki ishlar boshqarmasining Migratsiya va fuqarolikni rasmiylashtirish boshqarmasiga (keyingi oʻrinlarda IIB MvaFRB deb yuritiladi) yuboriladi. IIBB MvaFRB yoki IIB MvaFRB tomonidan uch ish kuni mobaynida taqdim etilgan hujjatlar tekshiriladi va materiallar tegishli vakolatli organga yuboriladi. 6. Tegishli vakolatli organning ijobiy javobi olingan taqdirda IIBB MvaFRB va IIB MvaFRB tomonidan oʻn kunlik muddatda IIBB yoki IIB boshligʻi oʻrinbosari tomonidan tasdiqlanadigan xulosa tayyorlanadi va materiallar IIV Migratsiya va fuqarolikni rasmiylashtirish bosh boshqarmasiga (keyingi oʻrinlarda IIV MvaFRBB deb yuritiladi) yakuniy qaror chiqarish uchun yuboriladi. IIV MvaFRBB ushbu masalani hal etishda tegishli vakolatli organning fikr-mulohazasini, zaruriyat boʻlganda esa — Oʻzbekiston Respublikasi Tashqi ishlar vazirligining xulosasini soʻrab oladi va bir oy muddat mobaynida IIV oʻrinbosari tomonidan tasdiqlanadigan qaror chiqaradi. Qaror chet el fuqarosi yoki fuqaroligi boʻlmagan shaxsning shaxsiy yigʻma ish jildiga biriktirilgan holda tegishliligi boʻyicha IIBB MvaFRB yoki IIB MvaFRBga ijro uchun yuboriladi. 7. IIVning ijobiy qarori boshqa davlatlardan Toshkent shahri va Toshkent viloyatiga kelgan chet el fuqarolari hamda fuqaroligi boʻlmagan shaxslarga chet el fuqarosi yoki fuqaroligi boʻlmagan shaxs uchun yashash guvohnomasini belgilangan tartibda rasmiylashtirib berish uchun asos hisoblanadi. 8. IIVdan ijobiy javob olingach, IIBB MvaFRB yoki IIB MvaFRB ikki ish kunida materiallarni tegishli TShIIB MvaFRBga chet el fuqarolari va fuqaroligi boʻlmagan shaxslarga yashash guvohnomasini hamda doimiy propiskani rasmiylashtirib berish uchun yuboradi. 9. TShIIB MvaFRB materiallarni olgach, uch ish kunida ariza beruvchiga yoki turar joy egasiga yozma ravishda xabar berib, ularning murojaati asosida yashash guvohnomasini rasmiylashtirib beradi va uning tegishli betiga doimiy propiska shtampini qoʻyadi. Bir vaqtning oʻzida TShIIB MvaFRB tomonidan chet el fuqarosi va fuqaroligi boʻlmagan shaxsga Oʻzbekiston Respublikasida boʻlish qoidalari tushuntiriladi hamda bu haqda undan mazkur Yoʻriqnomaning 3-ilovasiga muvofiq tilxat olinadi. IIV tomonidan ijobiy qaror qabul qilingan va ayni paytda turar joy egasi tomonidan yozma rad javobi berilgan taqdirda, shuningdek ariza beruvchi yoki uy-joy egasi xabardor qilingan kundan boshlab olti oy muddat ichida ariza beruvchi yashash guvohnomasini rasmiylashtirish va doimiy propiska qilish uchun murojaat qilmasa, TShIIB MvaFRB qarorni ijro qilish imkoniyati yoʻqligini yozma ravishda maʼlum qilgan xolda uch kunda shaxsiy yigʻma ish jildini IIBB MvaFRB yoki IIB MvaFRB orqali IIV MvaFRBga yuboradi. IIV MvaFRB olingan hujjatlarni oʻrganib chiqib, IIV oʻrinbosari tomonidan tasdiqlanadigan qaror bilan avvalgi ijobiy qarorni bekor qiladi. Qaror shaxsiy yigʻma ish jildiga biriktirilgan holda ijro uchun tegishliligi boʻyicha IIBB MvaFRB yoki IIB MvaFRB orqali TShIIB MvaFRBga qaytarib yuboriladi. 10. “Oʻzbekiston Respublikasining fuqaroligi toʻgʻrisida”gi Oʻzbekiston Respublikasi Qonuni (1992-yil 28-iyul) kuchga kirgandan keyin Oʻzbekiston Respublikasiga kelgan va sobiq SSSR namunasidagi pasportlarga ega boʻlgan yoki ularni yoʻqotgan, shuningdek hujjatlarga ega boʻlmagan (tugʻilganlik toʻgʻrisidagi guvohnoma bundan mustasno) va Roʻyxatga kiruvchi uzoq vaqt Toshkent shahrida yoki Toshkent viloyatida yashayotgan shaxslar shaxsini tasdiqlovchi hujjat olish masalasi boʻyicha tegishli TShIIB MvaFRBga murojaat qilib, quyidagi hujjatlarni taqdim etadi: sobiq SSSR ittifoqi pasporti yoki tugʻilganlik toʻgʻrisida guvohnoma, ushbu hujjatlar boʻlmaganda harbiy guvohnoma yoki shaxsni tasdiqlovchi boshqa hujjat; Oʻzbekiston Respublikasida taʼlim olganligi yoki mehnat qilganligini tasdiqlovchi tegishli hujjatlar va maʼlumotnomalar (agar mavjud boʻlsa). 11. Mazkur Yoʻriqnomaning 10-bandida koʻrsatilgan hujjatlar asosida TShIIB MvaFRB tomonidan uch kunda shaxsga mazkur Yoʻriqnomaning 4-ilovasiga muvofiq shaklda maʼlumotnoma beriladi. Ushbu maʼlumotnoma asosida shaxs oʻzi tugʻilgan yoki muqaddam istiqomat qilgan xorijiy davlatning Oʻzbekiston Respublikasidagi diplomatik elchixonasi yoki konsullik muassasasiga murojaat qiladi va uning ushbu xorijiy davlat fuqaroligiga mansub emasligi, oldingi yashash joyi boʻyicha propiska qilinmaganligi toʻgʻrisida maʼlumotnomani oladi. Shundan soʻng, shaxs ushbu maʼlumotnomani va mazkur Yoʻriqnomaning 3-bandida koʻrsatib oʻtilgan hujjatlarni doimiy yashashga ruxsat olish va doimiy propiska qilish uchun TShIIB MvaFRBga taqdim etadi. Barcha hujjatlar taqdim etilgach, TShIIB MvaFRB xodimi uch kunda shaxsning oldingi yashash joyi boʻyicha tegishli davlatning huquqni muhofaza qilish organlariga uning xorijiy davlat fuqaroligiga mansub emasligi va propiskasi yoʻqligi toʻgʻrisida soʻrovnoma yuboradi. Bunda, soʻrovnoma faqat propiska instituti mavjud Mustaqil Davlatlar Hamdoʻstligiga aʼzo davlatlarga yuboriladi. Soʻrovnomaga javob kelgunga qadar mazkur toifa shaxslarning doimiy yashashga ruxsat olish uchun bergan arizalari mazkur Yoʻriqnomaning 5-9 bandlariga asosan koʻrib chiqiladi. Soʻrovnoma yuborilgandan keyin uch oy ichida javob kelib tushmasa, TShIIB MvaFRB xodimi mazkur Yoʻriqnomaning 10-bandida va mazkur bandda koʻrsatilgan mavjud hujjatlar bilan cheklanadi. Roʻyxatga kirmaydigan, Yoʻriqnomaning 10-bandida koʻrsatib oʻtilgan shaxslar, tegishli hujjatlar (fuqaroligi yoʻq shaxs uchun yashash guvohnomasi yoki fuqaroligi yoʻq shaxs uchun harakatlanish hujjati) bilan hujjatlashtirilib, poytaxt mintaqasi yoki respublika hududidan tashqariga chiqarib yuboriladi hamda bu haqida ulardan mazkur Yoʻriqnomaning 51-ilovasiga muvofiq majburiyatnoma olinadi. 12. Xorijiy davlatlardan Toshkent shahri va Toshkent viloyatiga kelgan chet el fuqarolari va fuqaroligi boʻlmagan shaxslarga Oʻzbekiston Respublikasida doimiy yashash uchun ruxsat berishni rad etish toʻgʻrisidagi qaror IIBB, IIB yoki IIV tomonidan qabul qilinishi mumkin. Doimiy yashash uchun ruxsat berish quyidagi hollarda rad etiladi: milliy xavfsizlik yoki jamoat tartibini muhofaza qilishni taʼminlash manfaatlari yoʻlida; shaxsning belgilangan tartibda sudlanganligi tugallanmagan yoki olib tashlanmagan boʻlsa; shaxs terroristik, ekstremistik, jinoiy va boshqa taqiqlangan tashkilotlarga daxldor boʻlsa; shaxs oʻzi va yaqin qarindoshlari haqida bila turib yolgʻon maʼlumotlar bersa yoki qalbaki hujjatlarni taqdim etsa; hujjatlarni koʻrib chiqish bosqichida doimiy propiska qilishga turar joy egasi tomonidan rad javobi berilsa. 13. Xorijiy davlatlardan Toshkent shahri va Toshkent viloyatiga kelgan chet el fuqarolari va fuqaroligi boʻlmagan shaxslarga Oʻzbekiston Respublikasida doimiy yashash uchun ruxsat berish rad etilgan taqdirda hujjatlar uch ish kuni ichida TShIIB MvaFRBga qaytariladi, TShIIB MvaFRB bir sutka mobaynida ushbu qarorni ariza beruvchiga yetkazadi. Agarda chet el fuqarolari hamda fuqaroligi boʻlmagan shaxslarda respublika hududida vaqtincha yashash uchun asoslar boʻlmasa, ular Oʻzbekiston Respublikasi hududini unga belgilangan muddatda tark etishi lozim. Vaqtincha yashash uchun quyidagilar asos boʻladi (bundan mazkur Yoʻriqnomaning 12-bandi uchinchi, toʻrtinchi va beshinchi xatboshilarida nazarda tutilgan hollar mustasno): ariza beruvchining ota-onasi, eri (xotini), farzandlari, tugʻishgan aka (uka), opa (singil)lari Toshkent shahri yoki Toshkent viloyatida doimiy propiska qilingan boʻlsa; ariza beruvchi Toshkent shahri yoki Toshkent viloyatida oʻz turar joyiga ega boʻlsa; ariza beruvchi Toshkent shahri yoki Toshkent viloyatida joylashgan tashkilotlarda mehnat shartnomasi asosida ishlayotgan boʻlsa; ariza beruvchi Toshkent shahri yoki Toshkent viloyatida joylashgan taʼlim muassasalarida oʻqiyotgan boʻlsa. 14. Rad javobi berilgan taqdirda, chet el fuqarosi yoki fuqaroligi boʻlmagan shaxs uch oy oʻtgandan keyin doimiy yashash uchun ruxsat olishga takroran murojaat qilish huquqiga ega. Buning uchun mazkur Yoʻriqnomaning 3-bandida nazarda tutilgan hujjatlar topshiriladi. 15. Propiska qilish va propiskadan chiqarish tartibi mavjud boʻlgan xorijiy davlatlardan Toshkent shahri va Toshkent viloyatiga kelgan chet el fuqarolari va fuqaroligi boʻlmagan shaxslar Oʻzbekiston Respublikasida doimiy yashash uchun ruxsat olganlaridan keyin muqaddam propiskada turgan joyidan propiskadan chiqqanlik (joʻnab ketish varaqasi) faktini tasdiqlovchi tegishli hujjatlarni yoki bunday tartib yoʻqligi toʻgʻrisidagi hujjatlarni taqdim etadi. 16. Respublikaning boshqa mintaqalaridan Toshkent shahri va Toshkent viloyatiga kelgan hamda yashash guvohnomasiga ega boʻlgan chet el fuqarolari va fuqaroligi boʻlmagan shaxslar doimiy propiskani rasmiylashtirish uchun TShIIB MvaFRBga quyidagi hujjatlarni taqdim etadi: mazkur Yoʻriqnomaning 5-ilovasiga muvofiq shaklda ikki nusxada ariza-anketa; yashash guvohnomasi; uy-joy hujjatlarining asl nusxasi (nusxalari olinib, asli qaytarib beriladi); uy-joy mulkdori (mulkdorlari)ning turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; nikoh tuzilganligi, bola tugʻilganligi, ota-onaning vafot etganligi toʻgʻrisidagi hujjatlar, shuningdek, vasiylik yoki homiylikni tasdiqlovchi hujjatlar (nusxalari olinib, asli qaytarib beriladi); tegishli davlat hokimiyati organi, davlat yoki xoʻjalik boshqaruvi organi, respublika ahamiyatiga molik boshqa davlat tashkiloti rahbarining iltimosnomasi. (Roʻyxatning 6-bandi boʻyicha doimiy propiska qilish chogʻida); propiska qilinganlik uchun davlat boji toʻlanganligi toʻgʻrisidagi kvitansiya. 17. TShIIB MvaFRB tomonidan hujjatlar qabul qilib olinganidan soʻng bir sutka mobaynida ariza beruvchining shaxsi mavjud maʼlumotlar toʻplamidan tekshiriladi (tekshiruv davomida ariza beruvchining shaxsiy maʼlumotlari aniqlanmasa, uning oldingi yashash manzili boʻyicha soʻrovnoma yuborilib, javobi olinadi) va hujjatlar IIBB MvaFRB yoki IIB MvaFRBga yuboriladi va ular tomonidan uch ish kuni mobaynida taqdim etilgan hujjatlar oʻrganib chiqilib tegishli vakolatli organga yuboriladi. Bir vaqtning oʻzida IIBB MvaFRB yoki IIB MvaFRB tomonidan oʻn kun muddat ichida IIV Tezkor maʼlumotlar boshqarmasidan va hududiy MMBdan ariza beruvchi va turar joy egasiga doir maʼlumotlar soʻrab olinadi. Tegishli vakolatli organning ijobiy javobi olingan taqdirda IIBB MvaFRB yoki IIB MvaFRB tomonidan oʻn kun muddatda IIBB yoki IIB boshligʻi oʻrinbosari tomonidan tasdiqlanadigan qarorni chiqaradi. 171. IIBB MvaFRB yoki IIB MvaFRB doimiy propiska masalasi boʻyicha ijobiy qarorga doir materiallarni bir sutka ichida doimiy propiskani rasmiylashtirish uchun tegishli TShIIB MvaFRBga yuboradi. 172. IIBB yoki IIBning ijobiy qarori Toshkent shahri va Toshkent viloyatiga respublikaning boshqa mintaqalaridan kelgan, yashash guvohnomasiga ega boʻlgan chet el fuqarolariga va fuqaroligi boʻlmagan shaxslarni Toshkent shahri va Toshkent viloyatida doimiy propiskani rasmiylashtirish uchun asos hisoblanadi. Yashash guvohnomasiga ega boʻlgan hamda respublikaning boshqa mintaqalaridan Toshkent shahri va Toshkent viloyatiga kelgan, chet el fuqarolarini va fuqaroligi boʻlmagan shaxslarni Toshkent shahri va Toshkent viloyatiga doimiy propiska qilishni rad etish toʻgʻrisidagi qaror TShIIB MvaFRB yoki IIBB MvaFRB, IIB MvaFRB tomonidan qabul qilinishi mumkin. 18. Yashash guvohnomasiga ega boʻlgan hamda respublikaning boshqa mintaqalaridan Toshkent shahri va Toshkent viloyatiga kelgan chet el fuqarolariga va fuqaroligi boʻlmagan shaxslarga Toshkent shahri va Toshkent viloyatida doimiy propiska qilish rad etilgan taqdirda hujjatlar uch ish kuni mobaynida TShIIB MvaFRBga qaytariladi, u bir sutka mobaynida ushbu qarorni arizachiga yetkazadi. Arizachi rad javobi berilganligi haqidagi xabarni olgandan soʻng qolish uchun asoslar mavjud boʻlmagan taqdirda uch sutka mobaynida Toshkent shahri yoki Toshkent viloyati hududini tark etishi shart. Quyidagilar yuqorida koʻrsatilgan toifadagi shaxslar Toshkent shahri yoki Toshkent viloyatida keyinchalik vaqtincha boʻlishlari uchun asos hisoblanadi: qonun hujjatlariga muvofiq sotib olingan turar joy mavjud boʻlganda; yaqin qarindoshlar (er, (xotin), ota-ona, farzandlar) mavjud boʻlganda; vasiylar (homiylar) mavjud boʻlganda; mehnat faoliyati bilan shugʻullanganda, taʼlim muassasalarida oʻqiganda; davolash muassasalarida davolanayotganda. 19. Toshkent shahrida uy-joyning oldi-sotdi bitimlarini, almashish, renta, umrbod taʼminlash sharti bilan oʻzgaga berish va hadya qilishni notarial tasdiqlash va davlat roʻyxatidan oʻtkazish, shuningdek Toshkent shahridagi turar joy yoxud turar joy boʻlmagan bino shaklidagi koʻchmas mulkni (koʻchmas mulkning bir qismini) garovga (ipotekaga) qoʻyish, voz kechish va oʻzgaga berishning boshqa usullari quyidagi hollarda amalga oshiriladi, agar sotib oluvchi tomon chet el fuqarosi va fuqaroligi boʻlmagan shaxs: Toshkent shahrida doimiy propiskaga ega boʻlsa; Toshkent shahri hududida kamida uch yil doimiy yashab turgan (lavozimda boʻlgan) va Roʻyxatning 2, 3 va 6-bandlariga muvofiq Toshkent shahrida doimiy propiska qilingan chet el fuqarosi yoki fuqaroligi boʻlmagan shaxs hisoblansa va doimiy propiskasi borligi toʻgʻrisida ichki ishlar organining maʼlumotnomasini taqdim etsa. 20. Toshkent viloyatida uy-joyning oldi-sotdi bitimlarini, almashish, renta, umrbod taʼminlash sharti bilan oʻzgaga berish va hadya qilishni notarial tasdiqlash va davlat roʻyxatidan oʻtkazish, shuningdek Toshkent shahridagi turar joy yoxud turar joy boʻlmagan bino shaklidagi koʻchmas mulkni (koʻchmas mulkning bir qismini) garovga (ipotekaga) qoʻyish, voz kechish va oʻzgaga berishning boshqa usullari quyidagi hollarda amalga oshiriladi, agar sotib oluvchi tomon chet el fuqarosi va fuqaroligi boʻlmagan shaxs: Toshkent shahri yoki Toshkent viloyatida doimiy propiskaga ega boʻlsa; Toshkent shahri yoki Toshkent viloyati hududida kamida uch yil doimiy yashab turgan (lavozimda boʻlgan) va Roʻyxatning 2, 3 va 6-bandlariga muvofiq Toshkent shahrida doimiy propiska qilingan chet el fuqarosi yoki fuqaroligi boʻlmagan shaxs va ichki ishlar organining doimiy propiskasi borligi toʻgʻrisidagi maʼlumotnomasini taqdim etsa. 21. Toshkent shahrida doimiy propiska qilingan va yashash guvohnomasiga ega boʻlgan chet el fuqarolari va fuqaroligi boʻlmagan shaxslar Toshkent shahri va Toshkent viloyatida boshqa manzilga doimiy propiskaga oʻtish masalasida murojaat qilgan taqdirda, hujjatlar TShIIB MvaFRBda vakolatli organlar bilan kelishilmasdan koʻrib chiqiladi. 22. Toshkent shahri va Toshkent viloyatiga respublikaning boshqa mintaqalaridan kelgan hamda bu mintaqalarda doimiy propiskadan oʻtgan, shuningdek, boshqa davlatlardan kelgan va yashash guvohnomasini olgan chet el fuqarolari va fuqaroligi boʻlmagan shaxslar Toshkent shahri va Toshkent viloyatidagi yangi qurilgan narxi eng kam oylik ish haqining 3300 baravaridan kam boʻlmagan koʻchmas mulkni bank hisobvaraqlari orqali hisob-kitoblarni amalga oshirgan holda sotib olishlari mumkin. Ushbu Nizomning maqsadlariga koʻra yangi qurilgan koʻchmas mulk toifasiga tuman (shahar) hokimining qurilishi tugallangan binoni, inshootni, uy-joyni foydalanishga qabul qilib olish toʻgʻrisidagi komissiya dalolatnomasini tasdiqlash haqidagi qarori asosida mulk huquqi vujudga kelgan hamda qabul qilib olinganiga uch yildan koʻp boʻlmagan mol-mulk kiradi. 24. Doimiy propiska masalasi boʻyicha ijobiy qarorga doir materiallar olingach, TShIIB MvaFRB tomonidan bir kunda ariza beruvchining oldingi yashash joyi boʻyicha TShIIB MvaFRBga uning shaxsiy yigʻma ish jildini va hisob kartochkasini joʻnatish toʻgʻrisida soʻrovnoma yuboriladi. Bir vaqtning oʻzida ariza beruvchiga propiska masalasi ijobiy hal boʻlganligi yozma ravishda yetkaziladi. 25. Ariza beruvchi avval doimiy propiska qilingan tegishli TShIIB MvaFRB soʻrovnomani olgach, bir kunda ariza beruvchining shaxsiy yigʻma ish jildini va hisob kartochkasini soʻrovnomani yuborgan TShIIB MvaFRBga joʻnatadi hamda bir vaqtning oʻzida bu haqda tegishli Qoraqalpogʻiston Respublikasi IIV va viloyatlar IIB MvaFRBlarni xabardor qiladi. Ariza beruvchi avval doimiy propiska qilingan TShIIB MvaFRB, Toshkent shahri yoki Toshkent viloyatida doimiy propiska uchun ruxsat olgan chet el fuqarosi va fuqaroligi boʻlmagan shaxsning murojaati asosida uni bir kunda belgilangan tartibda propiskadan chiqaradi. 26. Respublikaning boshqa mintaqasidan propiskadan chiqarilgandan keyin chet el fuqarosi yoki fuqaroligi boʻlmagan shaxsga Toshkent shahri yoki Toshkent viloyatida tanlagan yashash joyi boʻyicha tegishli TShIIB MvaFRBda belgilangan tartibda doimiy propiska rasmiylashtirib beriladi. IIV tomonidan ijobiy qaror qabul qilingan va ayni paytda turar joy egasi tomonidan yozma rad javobi berilgan taqdirda, shuningdek ariza beruvchi yoki uy-joy egasi xabardor qilingandan boshlab uch oy muddat ichida ariza beruvchi doimiy propiskani rasmiylashtirish boʻyicha murojaat qilmasa, TShIIB MvaFRB sababini koʻrsatib, qarorni ijro qilish imkoniyati yoʻqligini maʼlum qilgan holda uch ish kuni ichida shaxsiy yigʻma ish jildini IIBB MvaFRB yoki IIB MvaFRB orqali IIV MvaFRBga yuboradi. IIBB MvaFRB yoki IIB MvaFRB tomonidan mavjud hujjatlar oʻrganib chiqilgach, IIBB yoki IIB oʻrinbosari tomonidan tasdiqlanadigan qaror bilan avvalgi ijobiy qaror bekor qilinadi. Qaror shaxsiy yigʻma ish jildiga biriktirilgan holda ijro uchun tegishliligi boʻyicha TShIIB MvaFRBga qaytarib yuboriladi. 27. Respublikaning boshqa mintaqalaridan Toshkent shahri va Toshkent viloyatiga kelgan, yashash guvohnomasiga ega boʻlgan chet el fuqarolarini va fuqaroligi boʻlmagan shaxslarni Toshkent shahri va Toshkent viloyatiga doimiy propiska qilishni rad etish toʻgʻrisidagi qaror IIBB, IIB yoki IIV tomonidan qabul qilinishi mumkin. 28. Respublikaning boshqa mintaqalaridan Toshkent shahri va Toshkent viloyatiga kelgan, yashash guvohnomasiga ega boʻlgan chet el fuqarolarini va fuqaroligi boʻlmagan shaxslarni Toshkent shahri va Toshkent viloyatiga doimiy propiska qilish quyidagi hollarda rad etiladi: milliy xavfsizlik yoki jamoat tartibini muhofaza qilishni taʼminlash manfaatlari yoʻlida; shaxsning belgilangan tartibda sudlanganligi tugallanmagan yoki olib tashlanmagan boʻlsa; shaxs terroristik, ekstremistik, jinoiy va boshqa taqiqlangan tashkilotlarga daxldor boʻlsa; shaxs oʻzi va yaqin qarindoshlari haqida bila turib yolgʻon maʼlumotlar bersa yoki qalbaki hujjatlarni taqdim etsa; hujjatlarni koʻrib chiqish bosqichida doimiy propiskaga turar joy egasi tomonidan rad javobi berilsa; hujjatlarni koʻrib chiqish bosqichida shaxs avval propiska qilingan tegishli TShIIB MvaFRB tomonidan uning yashash guvohnomasi noqonuniy olinganligi aniqlansa. 29. Respublikaning boshqa mintaqalardan Toshkent shahri va Toshkent viloyatiga kelgan, yashash guvohnomasiga ega boʻlgan chet el fuqarolariga va fuqaroligi boʻlmagan shaxslarga doimiy propiska qilish rad etilgan taqdirda ichki ishlar vaziri oʻrinbosari, IIBB yoki IIB boshligʻi oʻrinbosari tomonidan tasdiqlanadigan qaror chiqariladi. Qaror chet el fuqarosi yoki fuqaroligi boʻlmagan shaxsning shaxsiy yigʻma ish jildiga biriktirilgan holda uch ish kuni mobaynida TShIIB MvaFRBga qaytariladi, u bir sutka mobaynida ushbu qarorni yozma ravishda ariza beruvchiga yetkazadi. 30. Toshkent shahri va Toshkent viloyatida doimiy propiska qilingan chet el fuqarolari va fuqaroligi boʻlmagan shaxslarning respublikaning boshqa mintaqalariga doimiy propiska qilinishi va propiskadan chiqarilishi, shuningdek ularning xorijiy davlatga doimiy yashashga ketayotganligi sababli propiskadan chiqarilishi qonun hujjatlariga muvofiq amalga oshiriladi. Toshkent shahri va Toshkent viloyatida doimiy propiska qilingan chet el fuqarolari va fuqaroligi boʻlmagan shaxslar xorijiy davlatga doimiy yashashga ketayotganligi sababli propiskadan chiqarilganda, ularning murojaati boʻyicha tegishli TShIIB MvaFRB tomonidan belgilangan tartibda ular respublika tashqarisiga chiqib ketgunga qadar vaqtincha propiska qilinishi mumkin. 31. Toshkent shahri va Toshkent viloyatida doimiy propiska qilingan chet el fuqarolari va fuqaroligi boʻlmagan shaxslar xorijiy davlatga doimiy yashashga ketayotganligi sababli propiskadan chiqarilgan taqdirda, biroq bir yil ichida respublikadan chiqib ketmaganda, yaʼni Oʻzbekiston Respublikasi Davlat chegarasini kesib oʻtmaganda, ular oldingi yashash joyi boʻyicha yoki respublikaning boshqa mintaqasiga tegishli TShIIB MvaFRB tomonidan doimiy propiska qilinadi. Bunda, Toshkent shahri va Toshkent viloyatida doimiy propiska qilish uchun chet el fuqarosi yoki fuqaroligi boʻlmagan shaxs TShIIB MvaFRBga respublikadan chiqib ketmaganligi sababini toʻliq koʻrsatgan holda ariza bilan murojaat qiladi. Arizaga quyidagi hujjatlar ilova qilinadi: chet el fuqarosining pasporti yoki fuqaroligi boʻlmagan shaxsning harakatlanish hujjati; tugʻilganlik toʻgʻrisidagi guvohnoma – 16 yoshga toʻlmagan shaxslar uchun; uy-joy hujjatlarining asl nusxasi (nusxalari olinib, asli qaytarib beriladi); uy-joy mulkdori (mulkdorlari)ning turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; joʻnab ketish varaqasi; propiska qilinganlik uchun davlat boji toʻlanganligi toʻgʻrisidagi kvitansiya. 32. Mazkur Yoʻriqnomaning 31-bandida koʻrsatilgan hujjatlar asosida TShIIB MvaFRB ariza bergan chet el fuqarosi yoki fuqaroligi boʻlmagan shaxs toʻgʻrisidagi maʼlumotlarni olish uchun bir kunda IIV Tezkor maʼlumotlar boshqarmasi va IIBB yoki IIBning MMBga soʻrovnoma yuboradi. Javob olingandan soʻng uch ish kunida TShIIB boshligʻi tomonidan tasdiqlanadigan xulosa asosida belgilangan tartibda chet el fuqarosi yoki fuqaroligi boʻlmagan shaxsga yashash guvohnomasi rasmiylashtirib beriladi va doimiy propiska qilinadi. Bunda, fuqaroligi boʻlmagan shaxsning harakatlanish hujjatidagi chet elga borish uchun ruxsat berish yozuvining stikeri bekor qilinadi va bu haqda uch ish kuni ichida vakolatli organga hamda tegishliligi boʻyicha IIBB MvaFRBga yoki IIB MvaFRBga maʼlumotnoma yuboriladi. 33. Respublikaning boshqa mintaqalaridan Toshkent shahri va Toshkent viloyatiga kelgan hamda yashash guvohnomasiga ega boʻlgan chet el fuqarolarini va fuqaroligi boʻlmagan shaxslarni vaqtincha propiska qilish, doimiy yashash joyidan propiskadan chiqarmasdan, kelgan joyi boʻyicha uch kundan olti oygacha boʻlgan muddatga amalga oshiriladi hamda Toshkent shahrida va Toshkent viloyatida uy-joy sotib olish, shuningdek doimiy ish va ijtimoiy kafolatlar olish uchun asos hisoblanmaydi. 34. Chet el fuqarolari va fuqaroligi boʻlmagan shaxslar vaqtincha propiska olish uchun Toshkent shahri va Toshkent viloyatiga kelgan kunidan boshlab uch kun muddatda tegishli TShIIB MvaFRBga quyidagi hujjatlarni taqdim etadi: mazkur Yoʻriqnomaning 7-ilovasiga muvofiq shaklda ariza; yashash guvohnomasi yoki fuqaroligi boʻlmagan shaxsning harakatlanish hujjati; tugʻilganlik toʻgʻrisidagi guvohnoma – 16 yoshga toʻlmagan shaxslar uchun; uy-joy hujjatlarining asl nusxasi (nusxalari olinib, asli qaytarib beriladi); uy-joy mulkdori (mulkdorlari)ning turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; propiska qilinganlik uchun davlat boji toʻlanganligi toʻgʻrisidagi kvitansiya. 35. TShIIB MvaFRB barcha hujjatlarni olgach, bir kunda arizani belgilangan tartibda rasmiylashtirib, mazkur Yoʻriqnomaning 8-ilovasiga muvofiq shakldagi kitobga qayd etadi hamda arizada koʻrsatilgan, lekin olti oydan koʻp boʻlmagan muddatga vaqtincha propiskani rasmiylashtiradi. Bunda, yashash guvohnomasi yoki harakatlanish hujjatiga vaqtincha propiska shtampi qoʻyiladi. Chet el fuqarosi yoki fuqaroligi boʻlmagan shaxs muayyan sabablarga koʻra vaqtincha propiskadan oʻtgan manzilini Toshkent shahri yoki Toshkent viloyatidagi boshqa manzilga oʻzgartirish istagini bildirsa, u holda yangi manzil boʻyicha tegishli TShIIB MvaFRBga murojaat qilib, mazkur Yoʻriqnomaning 34-bandida koʻrsatib oʻtilgan hujjatlarni taqdim etadi, bundan mazkur Yoʻriqnomaning 34-bandi yettinchi xatboshisidagi koʻrsatilgan hujjat mustasno. TShIIB MvaFRB barcha hujjatlarni olgach, bir kunda arizani belgilangan tartibda rasmiylashtirib, mazkur Yoʻriqnomaning 8-ilovasiga muvofiq shakldagi kitobga qayd etgach, yashash guvohnomasi yoki harakatlanish hujjatiga qoʻyilgan avvalgi vaqtincha propiskani bekor qiladi va avvalgi vaqtincha propiskada koʻrsatilgan muddatga vaqtincha propiskani rasmiylashtiradi. 36. Respublikaning boshqa mintaqalaridan Toshkent shahri yoki Toshkent viloyatidagi mehmonxonalar, davolash muassasalari, sanatoriylar, dam olish uylariga va shunga oʻxshash boshqa muassasalarga kelgan, yashash guvohnomasiga ega boʻlgan chet el fuqarolarini va fuqaroligi boʻlmagan shaxslarni hisobga olish ular kelgach, ushbu muassasalar maʼmuriyati tomonidan, yashash guvohnomasi yoki harakatlanish hujjati asosida amalga oshiriladi. 37. Taʼlim muassasalariga oʻqish uchun respublikaning boshqa mintaqalaridan Toshkent shahri va Toshkent viloyatiga kelgan, yashash guvohnomasiga ega boʻlgan chet el fuqarolarini va fuqaroligi boʻlmagan shaxslarni vaqtincha propiska qilish oʻqish davriga oldingi yashash joyidan propiskadan chiqargan holda amalga oshiriladi. Buning uchun chet el fuqarosi yoki fuqaroligi boʻlmagan shaxs oʻqiydigan taʼlim muassasasi rahbariyati uning taʼlim muassasasiga qabul qilinganligi toʻgʻrisida buyruqni ilova qilgan holda talabalar turar joyi joylashgan joydagi TShIIB MvaFRBga oʻquv yili boshlanishidan oldin iltimosnoma yuboradi. 38. TShIIB MvaFRB tomonidan uch kunda tegishliligi boʻyicha Qoraqalpogʻiston Respublikasi IIV va viloyatlar IIB MvaFRBga chet el fuqarosi yoki fuqaroligi boʻlmagan shaxsning shaxsiy yigʻma ish jildini, hisob kartochkasi va yashash guvohnomasi qonuniy olinganligi toʻgʻrisida xulosa berish va ariza beruvchini belgilangan tartibda propiskadan chiqarish uchun soʻrovnoma yuboriladi. Bir vaqtning oʻzida oʻn kun muddat ichida IIV Tezkor maʼlumotlar boshqarmasi va IIBB yoki IIBning MMB orqali ariza beruvchiga doir maʼlumotlar mavjudligi tekshiriladi. 39. Qoraqalpogʻiston Respublikasi IIV va viloyatlar IIB MvaFRB soʻrovnomani olgach, uch kunda yashash guvohnomasining qonuniy olinganligi toʻgʻrisida xulosa tayyorlaydi. Xulosa, shaxsiy yigʻma ish jildi va hisob kartochkasi soʻrovnomani yuborgan TShIIB MvaFRBga joʻnatiladi. Chet el fuqarosi yoki fuqaroligi boʻlmagan shaxsning murojaati asosida u belgilangan tartibda propiskadan chiqariladi. 40. Chet el fuqarosi yoki fuqaroligi boʻlmagan shaxsning yashash guvohnomasini noqonuniy olganligi aniqlangan taqdirda tegishli Qoraqalpogʻiston Respublikasi IIV va viloyatlar IIB MvaFRB bir kunda bu haqda soʻrovnomani yuborgan TShIIB MvaFRBga maʼlum qiladi hamda yashash guvohnomasini qaytarib olish va bekor qilish choralarini koʻradi. 41. TShIIB MvaFRB chet el fuqarosi yoki fuqaroligi boʻlmagan shaxsning yashash guvohnomasi qonuniy olinganligi toʻgʻrisida xulosani, shaxsiy yigʻma ish jildini va hisob kartochkasini olgach, ularni uch ish kuni ichida oʻrganib chiqadi va vaqtincha propiska qilish toʻgʻrisida qaror qabul qiladi. Bu haqda ariza beruvchi xabardor qilinadi hamda ariza beruvchining murojaati asosida vaqtincha propiska belgilangan tartibda rasmiylashtirib beriladi. 42. Talabalar turar joyida yashash oʻrni boʻlmaganda, taʼmirlanayotganda yoki shu kabi boshqa holatlarda taʼlim muassasasi rahbariyati tomonidan xususiy turar joy joylashgan joydagi TShIIB MvaFRBga yuboriladigan iltimosnoma asosida yashash guvohnomasiga ega boʻlgan chet el fuqarolari va fuqaroligi boʻlmagan shaxslar yuqorida koʻrsatilgan sabablar bartaraf etilgunga qadar, iltimosnomada koʻrsatilgan muddatga xususiy turar joyga vaqtincha propiska qilinadi. 43. Chet el fuqarosi yoki fuqaroligi boʻlmagan shaxs Toshkent shahri va Toshkent viloyatida joylashgan boshqa taʼlim muassasasiga oʻqishga oʻtganda, mazkur muassasalar rahbariyati bu haqda chet el fuqarosi yoki fuqaroligi boʻlmagan shaxs vaqtincha kelgan joy boʻyicha TShIIB MvaFRBga yozma ravishda maʼlum qiladi. TShIIB MvaFRB bir kunda chet el fuqarosi yoki fuqaroligi boʻlmagan shaxs avval yashagan joydagi TShIIB MvaFRBga uning shaxsiy yigʻma ish jildi va hisob kartochkasini joʻnatish hamda ariza beruvchini belgilangan tartibda propiskadan chiqarish toʻgʻrisida soʻrovnoma yuboradi. Soʻrovnomani olgach, TShIIB MvaFRB bir kunda chet el fuqarosi yoki fuqaroligi boʻlmagan shaxsni belgilangan tartibda propiskadan chiqaradi va unga tegishli shaxsiy yigʻma ish jildi va hisob kartochkasini soʻrovnomani yuborgan TShIIB MvaFRBga joʻnatadi. 44. Chet el fuqarosi yoki fuqaroligi boʻlmagan shaxs Toshkent shahri va Toshkent viloyatidan tashqarida joylashgan boshqa taʼlim muassasasiga oʻqishga oʻtganda, Toshkent shahri va Toshkent viloyatidagi tegishli TShIIB MvaFRB koʻrsatib oʻtilgan shaxs oʻqishga kelgan joydagi TShIIB MvaFRBning soʻrovnomasiga asosan uni bir kunda belgilangan tartibda propiskadan chiqaradi hamda shaxsiy yigʻma ish jildini va hisob kartochkasini soʻrovnomani yuborgan TShIIB MvaFRBga joʻnatadi. 45. Toshkent shahri yoki Toshkent viloyatida joylashgan taʼlim muassasasida oʻqiydigan chet el fuqarosi yoki fuqaroligi boʻlmagan shaxs oʻqishdan chetlashtirilganda, akademik taʼtil olganda, ozodlikdan mahrum qilinganda yoki vafot etganda, taʼlim muassasasining xabarnomasi asosida koʻrsatib oʻtilgan shaxs vaqtincha propiska qilingan joydagi TShIIB MvaFRB uch kunda vaqtincha propiskani bekor qiladi, bu haqda mazkur Yoʻriqnomaning 9-ilovasiga muvofiq shaklda TShIIB boshligʻi tomonidan tasdiqlanadigan xulosa tayyorlaydi va avvalgi yashash joyi boʻyicha TShIIB MvaFRBga shaxsiy yigʻma ish jildini va hisob kartochkasini belgilangan tartibda saqlash uchun yuboradi. 46. Toshkent shahri va Toshkent viloyatida joylashgan taʼlim muassasasida oʻqiyotgan chet el fuqarolari yoki fuqaroligi boʻlmagan shaxslar xorijiy davlatlardagi taʼlim muassasasiga oʻtganda, ular oʻqigan taʼlim muassasasi rahbariyati bu haqda vaqtincha propiskani rasmiylashtirgan TShIIB MvaFRBni xabardor qiladi. Taʼlim muassasasi rahbariyatining xabarnomasi asosida TShIIB MvaFRB uch kunda vaqtincha propiskani belgilangan tartibda bekor qiladi hamda chet el fuqarosi yoki fuqaroligi boʻlmagan shaxsga tegishli boʻlgan shaxsiy yigʻma ish jildini va hisob kartochkasini u avvalgi yashagan manzil boʻyicha tegishli TShIIB MvaFRBga belgilangan tartibda saqlash uchun yuboradi. 47. Toshkent shahri va Toshkent viloyatida joylashgan taʼlim muassasasida oʻqiydigan chet el fuqarosi yoki fuqaroligi boʻlmagan shaxsning yashash guvohnomasining muddati tugaganda, yoʻqolganda yoki yaroqsiz holga kelganda, shuningdek uning familiyasi, ismi, otasining ismi, tugʻilgan sanasi, millati, fuqaroligi oʻzgarganda, ushbu shaxs vaqtincha yashash joyi boʻyicha TShIIB MvaFRBga yashash guvohnomasini almashtirish sabablarini koʻrsatgan holda ariza bilan murojaat qiladi. 48. Toshkent shahri va Toshkent viloyatida joylashgan taʼlim muassasasida oʻqiydigan chet el fuqarosi yoki fuqaroligi boʻlmagan shaxsning yashash guvohnomasi muddatini uzaytirish, yoʻqotilganligi, yaroqsiz holga kelganligi yoki boshqa sabablarga koʻra almashtirish qonun hujjatlariga muvofiq amalga oshiriladi. 49. Toshkent shahri va Toshkent viloyatida joylashgan taʼlim muassasasida oʻqiydigan chet el fuqarosi yoki fuqaroligi boʻlmagan shaxs xorijga chiqayotgan hollarda tegishli hujjatlarni rasmiylashtirish taʼlim muassasasi iltimosnomasi asosida vaqtincha yashash joyi boʻyicha TShIIB MvaFRB tomonidan qonun hujjatlariga muvofiq amalga oshiriladi. 50. Vaqtincha propiskani takroriy rasmiylashtirish masalasini koʻrib chiqish TShIIB MvaFRB tomonidan amalga oshiriladi. Buning uchun chet el fuqarolari va fuqaroligi boʻlmagan shaxslar vaqtincha propiska muddati tamom boʻlishidan oʻn besh kun oldin TShIIB MvaFRBga quyidagi hujjatlarni taqdim etadi: mazkur Yoʻriqnomaning 7-ilovasiga muvofiq shaklda ariza; yashash guvohnomasi yoki fuqaroligi boʻlmagan shaxsning harakatlanish hujjati; tugʻilganlik toʻgʻrisidagi guvohnoma – 16 yoshga toʻlmagan shaxslar uchun; uy-joy hujjatlarining asl nusxasi (nusxalari olinib, asli qaytarib beriladi); uy-joy mulkdori (mulkdorlari)ning turar joy maydoni berish toʻgʻrisidagi arizasi (roziligi) yoxud notarial tasdiqlangan arizasi (roziligi), agar shaxsan oʻzi berish imkoni mavjud boʻlmasa; vaqtincha propiskani takroran rasmiylashtirish zarurligini tasdiqlovchi hujjat; propiska qilinganlik uchun davlat boji toʻlanganligi toʻgʻrisidagi kvitansiya. Ariza roʻyxatdan oʻtkazilgandan, shuningdek hujjatlar belgilangan tartibda oʻrganib chiqilgandan va rasmiylashtirilgandan keyin TShIIB MvaFRB bir sutka mobaynida chet el fuqarosiga va fuqaroligi boʻlmagan shaxsga vaqtinchalik propiskani rasmiylashtiradi. 52. Quyidagi holatlar tasdiqlanganda IIV MvaFRB tomonidan vaqtincha propiskani takroriy rasmiylashtirishga ruxsat beriladi: ariza beruvchi Toshkent shahri yoki Toshkent viloyatida joylashgan davolash-profilaktika muassasalarida davolanayotgan boʻlsa; ariza beruvchining ota-onasi, eri (xotini), farzandlari, tugʻishgan aka (uka), opa(singil)lari Toshkent shahri yoki Toshkent viloyatida joylashgan davolash-profilaktika muassasalarida davolanayotgan boʻlsa; Toshkent shahri yoki Toshkent viloyatida joylashgan tashkilotlarning iltimosnomasiga koʻra ariza beruvchi mehnat faoliyatini davom ettirsa; ariza beruvchi Toshkent shahri yoki Toshkent viloyatida doimiy propiska uchun hujjatlar topshirgan boʻlsa. 54. TShIIB MvaFRB ariza beruvchini vaqtincha propiska qilgandan keyin shu kunning oʻzida IIBB va IIBBning MMBga Toshkent shahri va Toshkent viloyatida vaqtincha propiska qilingan chet el fuqarolari yoki fuqaroligi boʻlmagan shaxslarning kelish varaqalarini yuboradi, shuningdek ularning roʻyxatlarini (elektron tarzda) tegishli TShIIBning huquqbuzarlikning oldini olish boʻlimiga beradi. Bir vaqtning oʻzida mazkur Yoʻriqnomaning 11-ilovasiga muvofiq shaklda chet el fuqarosi yoki fuqaroligi boʻlmagan shaxsning doimiy yashash joyi boʻyicha TShIIB MvaFRBga uning Toshkent shahri va Toshkent viloyatida vaqtincha propiska qilinganligi toʻgʻrisida xabarnoma yuboradi. Toshkent shahri va Toshkent viloyatidagi mehmonxonalar, davolash muassasalari, sanatoriylar, dam olish uylari va shunga oʻxshash boshqa muassasalarning masʼul shaxslari bir sutka mobaynida IIBB va IIBning MMBga ushbu muassasalarga kelgan chet el fuqarolari va fuqaroligi boʻlmagan shaxslarning kelish varaqalarini yuboradi. 55. TShIIB huquqbuzarlikning oldini olish boʻlimi olingan roʻyxatlarni militsiya tayanch punktining maʼlumotlar kompyuter bazasiga tegishli axborotni kiritish va oʻzi xizmat koʻrsatadigan hududda pasport rejimiga rioya etilishini nazorat qilish uchun IIOning tegishli profilaktika inspektorlariga beradi. 56. TShIIB MvaFRB chet el fuqarolari va fuqaroligi boʻlmagan shaxslar toʻgʻrisidagi maʼlumotlarni kompyuter bazasiga kiritishni amalga oshiradi, maʼlumotlar aniq vaqt rejimida maʼlumotlarni uzatish idoraviy tarmogʻi orqali IIV MvaFRBBning maʼlumotlar markaziy bazasiga beriladi. 58. TShIIB MvaFRB, IIBB MvaFRB va IIB MvaFRBlar tomonidan mazkur Yoʻriqnomaning 12, 14 va 18-ilovalariga muvofiq shakllar boʻyicha Toshkent shahrida yoki Toshkent viloyatida propiska qilingan chet el fuqarolari va fuqaroligi boʻlmagan shaxslarning hisobi yuritiladi. Bunda, mazkur Yoʻriqnomaning 18-ilovasiga muvofiq shakllar boʻyicha har oyda, 12 va 14 ilovalariga muvofiq shakllar boʻyicha har chorakda IIV MvaFRBga umumlashtirilgan hisobot taqdim etiladi. 59. IIO profilaktika inspektorlari har oyda bir marotaba oʻzlari xizmat koʻrsatadigan hududda chet el fuqarolari va fuqaroligi boʻlmagan shaxslar va qabul qiluvchilar tomonidan pasport-viza rejimi qoidalariga rioya etilishini nazorat qiladi. 60. Xorijiy davlatlardan Toshkent shahri va Toshkent viloyatiga kelgan chet el fuqarosi yoki fuqaroligi boʻlmagan shaxslarni vaqtincha propiska qilish qonun hujjatlariga muvofiq amalga oshiriladi. 61. Toshkent shahri va Toshkent viloyatida doimiy yoki vaqtincha propiskaga, shuningdek yashash guvohnomasiga ega boʻlmagan chet el fuqarolari yoki fuqaroligi boʻlmagan shaxslarga uch kundan koʻp boʻlgan muddatga yashash uchun turar joy maydoni bergan uy-joy mulkdori (mulkdorlari) turar joy maydoni berilgan kundan boshlab uch kun ichida ushbu shaxslar toʻgʻrisida IIOni xabardor qilishi shart. 62. Mazkur Yoʻriqnoma talablariga rioya etilishini nazorat qilish IIO va mahalliy davlat hokimiyati organlari tomonidan amalga oshiriladi. 63. Mazkur Yoʻriqnomaning buzilishida aybdor boʻlgan shaxslar qonun hujjatlariga muvofiq javob beradi. 64. Mazkur Yoʻriqnoma Oʻzbekiston Respublikasi Milliy xavfsizlik xizmati, Bosh prokuraturasi va Tashqi ishlar vazirligi bilan kelishilgan. T/r F.I.O Tugʻilgan kuni, oyi, yili va fuqaroligi Shaxsini tasdiqlovchi hujjati Doimiy propiska joyi Kelishdan maqsadi Vaqtincha propiska Takroriy propiska qilish uchun ariza berilgan sana Qaror Izoh seriyasi va raqami berilgan joyi, sanasi va amal qilish muddati qilingan sana va muddati vaqtincha propiska manzili rad Takroriy propiska qilingan sana, manzili 1. 2. 3. ... T/r Shahar-tuman IIB MvaFRBlar nomi Jami qabul qilingan arizalar soni Shulardan: Koʻrib chiqilmoqda Koʻrib chiqish natijalari Izoh Uzoq chet el davlatlari fuqarolaridan MDHga aʼzo davlatlar fuqarolaridan JAMI tuman-shaxar IIBda Vakolatli organda IIBB va IIBda OʻzR IIVda JAMI ruxsat Rad 1. 2. 3. … JAMI __________________________ (unvoni) IIBB (IIB) MvaFRB boshligʻi ________ (imzo) _____________________ (F.I.O) T/r Shaxar-tuman IIB nomi Jami qabul qilingan arizalar soni Koʻrib chiqilmoqda Koʻrib chiqish natijalari Ruxsat berish asoslari (yoʻriqnomaga ilova etilgan roʻyxat boʻyicha) Ruxsat berilganlardan JAMI tuman (shaxar) IIBda Vakolatli organda IIBB va IIBda JAMI Ruxsat Rad 16 yoshdan oshganlar 16 yoshga toʻlmaganlar JAMI 1 2 3 4 5 6 1. 2. 3. … JAMI ____________________ (unvoni) IIBB (IIB) MvaFRB boshligʻi ________ (imzo) ___________________ (F.I.O) T/r Shahar-tuman IIB nomi Vaqtincha propiska qilinganlar soni, shulardan Takroriy propiska uchun murojaat etganlar soni JAMI xususiy mehnat faoliyati davolanish oʻqish boshqa maqsadlar 1 oygacha 3 oygacha 6 oygacha oʻqish davriga JAMI rad etilgan ruxsat berilgan jami 1 oygacha 3 oygacha 6 oygacha 1. 2. 3. … JAMI ____________________ (unvoni) IIBB (IIB) MvaFRB boshligʻi ________ (imzo) ___________________ (F.I.O)